Document ID: /roh_data/filtered/fineweb-2-filterrobots_roh.jsonl.gz/40869

La regulaziun dal triep da lufs dal Beverin fa progress. L'emna passada haja la surveglianza da chatscha pudì sajettar in terz luf giuven, scriva l'Uffizi da chatscha. La naiv da l'ultim temp haja sfurzà ils lufs da vegnir giu en regiuns pli bassas.
In ulteriur luf giuven ha in auto tschiffà il glindesdi en damaun datiers da Cazas, scriva l’uffizi vinavant. Er quel haja la surveglianza stuì sajettar. Malgrà che l'accident da traffic na stat betg en connex cun la regulaziun organisada da l’uffizi, quinta quest luf era tar il dumber da lufs regulads. Uschia è l’Uffizi da chatscha dal Grischun sa cunvegnì cun l’Uffizi federal d’ambient, ch’aveva dà la lubientscha da regular la populaziun dal triep da lufs dal Beverin.
Ord l'archiv:
Co èsi sch’ins entaupa in luf e po filmar el? Tge munta quai, sch’il luf stgarpa 60 nursas sin l'Alp Stutz? Tge fa ina pura sin l'Alp Flex per evitar ch’il luf vegn?
RTR novitads 11:30